b'\n_START_ARTICLE_\nSteve Vai\n_START_SECTION_\nKarriere\n_START_PARAGRAPH_\nVai er en av de ypperste representantene innen stilarten shredding. Andre gitarister innen shredding er Paul Gilbert, Yngwie Malmsteen, John Petrucci, Eddie Van Halen._NEWLINE_Vai har v\xc3\xa6rt studiomusiker for artister som Ozzy Osbourne, Frank Zappa, Alice Cooper, David Lee Roth, Whitesnake og mange andre._NEWLINE_Vai og Satriani har ogs\xc3\xa5 reist sammen p\xc3\xa5 turneen G3, som best\xc3\xa5r av de to som faste innslag sammen med en tredje gitarist. Blant dem som har v\xc3\xa6rt med p\xc3\xa5 turneen er Eric Johnson, Yngwie Malmsteen og John Petrucci. Keyboardisten Tommy Mars, fra Frank Zappa-bandet, ble med Steve Vai da han startet sin solokarri\xc3\xa8re, og deltar p\xc3\xa5 flere av de f\xc3\xb8rste platene.\n_START_SECTION_\nGitarer\n_START_PARAGRAPH_\nVai er kjent for \xc3\xa5 ha designet JEM-serien fra Ibanez. Kjennetegn er h\xc3\xa5ndtaket i gitarkroppen (monkeygrip), \xc2\xabVine of Life\xc2\xbb-inlay i fingerbrettet, Floyd Rose og HSH mikrofonoppsett (humbucker \xe2\x80\x93 single coil \xe2\x80\x93 humbucker)._NEWLINE_Vai har ogs\xc3\xa5 designet Ibanez Universe-serien og den akustiske gitaren kalt \xc2\xabEuphoria\xc2\xbb under samme merke. Ibanez Universe-gitarene har 7 strenger. \xc2\xabEuphoria\xc2\xbb er en akustisk gitar._NEWLINE_Hans to hovedgitarer er \xc2\xabEvo\xc2\xbb og \xc2\xabFlo\xc2\xbb. \xc2\xabEvo\xc2\xbb er en Ibanez JEM 7VWH, mens \xc2\xabFlo\xc2\xbb er en Ibanez Jem 777FP som er hvitlakkert slik at den er omtrent identisk til 7VWH-serien. _NEWLINE_\xc2\xabFlo\xc2\xbb har ogs\xc3\xa5 det innebygde sustainersystemet fra Fernandes. N\xc3\xa5r systemet aktiveres kan en tone holdes s\xc3\xa5 lenge man \xc3\xb8nsker ved hjelp av den spesialdesignede pickupen. Demonstrasjon av dette kan h\xc3\xb8res p\xc3\xa5 bla. a. l\xc3\xa5ten \xc2\xabWhispering a Prayer\xc2\xbb (Alive in an Ultra World). _NEWLINE_\xc2\xabFlo\xc2\xbb og \xc2\xabEvo\xc2\xbb har v\xc3\xa6rt gjennom en rekke modifikasjoner, \xc2\xabEvo\xc2\xbb har f\xc3\xa5tt utbyttet hals en rekke ganger, og \xc2\xabFlo\xc2\xbb har blant annet hatt en Jem 555 hals, som man kan se p\xc3\xa5 turneen hans i Romania. En teipbit er festet p\xc3\xa5 neckhumbuckeren p\xc3\xa5 Flo og Evo, for at strengen ikke skal sette seg fast under pickupen hvis Vai sl\xc3\xa5r an litt hardt p\xc3\xa5 den lyseste E strengen.'